Diari Oficial de la Generalitat Valenciana


Sumari del DOGV 4053, del 30-07-2001 (2001/7521)

ACORD de 3 de maig de 2001, de la Comissió Territorial d'Urbanisme d'Alacant, relatiu a la modificació núm. 9 del Pla General de Monòver.
-----------------------------------------------------------------------------------------------------------------------------------------

### Dades del document

Número de DOGV
:   4053

Data del DOGV
:   30-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7521


Data del document
:   03-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Monòver
    * pla d'urbanisme

ACORD de 3 de maig de 2001, de la Comissió Territorial d'Urbanisme d'Alacant, relatiu a la modificació núm. 9 del Pla General de Monòver. [2001/X7521]
  
Vist l'expedient de referència i d'acord amb els antecedents i les consideracions següents:
  
Antecedents de fet
  
Primer. El projecte de modificació puntual núm. 9 del Pla General de Monòver es va sotmetre a informació pública durant un mes mitjançant acord del ple de l'Ajuntament del dia 27 de juliol de 2000, i es publicà l'anunci en el Diari Oficial de la Generalitat Valenciana, de 19 de setembre de 2000, i en el diari La Verdad, de 14 d'agost del mateix any. Durant el pertinent període d'exposició pública, no s'hi van presentar al·legacions. Es va aprovar provisionalment pel mateix òrgan en data 21 de març de 2000 per majoria absoluta.
  
Segon. La documentació està integrada per memòria informativa i justificativa.
  
Tercer. L'objecte de l'expedient és la modificació del catàleg d'edificis protegits contingut en el Pla General, i eliminar de la relació d'edificis, el situat al c/ de Sant Josep núm. 2 cantonada amb el c/ Major núm. 11, i al mateix temps establir la necessitat d'exigir un projecte de fidel reconstrucció o una construcció alternativa de superior interés arquitectònic, que contribueix a preservar els traços definitoris de l'ambient protegit, per analogia amb el nivell de protecció ambiental que preveu la Llei Reguladora de l'Activitat Urbanística (LRAU), com anteriorment s'ha exposat.
  
Quart. Consta en l'expedient un informe de la Conselleria de Cultura, Educació i Ciència. Direcció General de Promoció Cultural i Patrimoni Artístic, en el qual s'assenyala que l'edifici no té protecció d'acord amb la legislació patrimonial de caràcter historicoartístic la tutela de la qual comprén a la Conselleria, i està únicament inclòs en el catàleg urbanístic la tutela del qual correspon a l'Ajuntament.
  
Consideracions tecnicojurídiques
  
Primera. El procediment seguit per l'Ajuntament resulta de conformitat amb el que preveu l'article 38 per remissió de l'article 55 de la LRAU.
  
Segona. La documentació està incompleta, a l'efecte del compliment de l'article 27 de la LRAU. Ha de remetre's document en format adequat, en triple versió i degudament diligenciat que incloga les variacions en l'ordenació, a efectes de la refosa.
  
Tercera. Les determinacions contingudes en el present expedient poden considerar-se correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU; no obstant això, és necessari exigir un projecte de fidel reconstrucció o una construcció alternativa a la qual es refereix l'apartat 2.1. del document, i s'ha d'introduir tal aspecte també en la normativa, i incorporar-lo a la del vigent Pla General.
  
Quarta. La Comissió Territorial d'Urbanisme a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Aprovar definitivament la modificació núm. 9 del Pla General de Monòver, i supedita la publicació i en conseqüència la seua eficàcia fins que s'esmenen les observacions de les consideracions tecnicojurídiques segona i tercera.
  
Amb data 18 de juliol de 2001, el president de la Comissió Territorial d'Urbanisme, va resoldre:
  
Vist l'acord adoptat per la Comissió Territorial d'Urbanisme en sessió de 3 de maig de 2001, pel qual es va aprovar definitivament l'expedient de referència, i supeditar la publicació al compliment de certes condicions, així com l'informe tècnic favorable a la documentació presentada per l'Ajuntament amb data 26 de juny de 2001, en el qual s'indica que compleix en tots els seus aspectes el referit acord de la Comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, segons el que disposa l'article 59, apartats 2 i 4 de la Llei 6/94 de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva n'excusa la notificació individualitzada.
  
Contra el present acord que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.